Voltaren 140mg emplastru medicamentos, 5 bucati, Haleon
Voltaren 140 mg emplastru medicamentos este un medicament care calmează durerea. Aparține unui grup de medicamente denumite antiinflamatoare nesteroidiene (AINS). Voltaren 140 mg emplastru medicamentos este utilizat ca tratament simptomatic local pe termen scurt (maxim 7 zile) pentru durere asociată cu luxaţie acută, entorsă, sau echimoze pe brațe și picioare după contuzii, la adolescenții cu vârsta peste 16 ani și la adulți. Contraindicatii: Nu utilizaţi Voltaren 140 mg emplastru medicamentos dacă: sunteţi alergic la diclofenac sau la oricare alte componente ale acestui medicament. Precauţii: Înainte să utilizaţi Voltaren 140 mg emplastru medicamentos, adresaţi-vă medicului dumneavoastră, farmacistului sau asistentului medical. Sarcina și alăptare: Dacă sunteţi gravidă sau alăptaţi, credeţi că aţi putea fi gravidă sau intenţionaţi să rămâneţi gravidă, adresaţi-vă medicului sau farmacistului pentru recomandări înainte de a utiliza acest medicament. Sarcină: În primul şi al doilea trimestru de sarcină sau dacă intenţionaţi să rămâneţi gravidă, Voltaren 140 mg emplastru medicamentos poate fi utilizat numai după ce discutaţi cu medicul dumneavoastră. În ultimul trimestru de sarcină, Voltaren 140 mg emplastru medicamentos nu trebuie utilizat deoarece nu poate fi exclus un risc crescut de complicaţii pentru mamă şi făt (a se vedea secțiunea ,,Nu utilizaţi Voltaren 140 mg emplastru medicamentos’’). Alăptare: Cantităţi mici de diclofenac trec în laptele matern. Discutaţi cu medicul dumneavoastră înainte să utilizaţi Voltaren 140 mg emplastru medicamentos în timpul alăptării. În orice caz, dacă alăptaţi, Voltaren 140 mg emplastru medicamentos nu trebuie aplicat direct pe zona sânilor. Conducerea vehiculelor şi folosirea utilajelor: Voltaren 140 mg emplastru medicamentos nu are nicio influenţă asupra capacității dumneavoastră de a conduce vehicule şi de a folosi utilaje Mod de administrare: Utilizaţi întotdeauna acest medicament exact aşa cum este descris în acest prospect sau aşa cum v-a recomandat medicul dumneavoastră sau farmacistul. Discutaţi cu medicul dumneavoastră sau cu farmacistul dacă nu sunteţi sigur. Doza recomandată este un emplastru medicamentos o dată pe zi. Aplicați un emplastru medicamentos pe zona dureroasă. Doza zilnică totală maximă este 1 emplastru medicamentos pe zi, chiar dacă există mai mult decât o zonă afectată care trebuie tratată. De fiecare data tratați numai câte o singură zonă dureroasă. Mod de administrare: Pentru aplicare pe piele (utilizare cutanată). Instrucţiuni de utilizare: 1. Rupeţi plicul de-a lungul liniei punctate şi scoateţi emplastrul medicamentos. Aplicarea emplastrului: 2. Îndepărtaţi unul dintre cele două filme protectoare. 3. Aplicaţi pe zona care trebuie tratată şi îndepărtaţi şi filmul protector rămas. 4. Aplicați o ușoară presiune cu palmele până când se obține aderența completă la piele. Înlăturarea emplastrului: 5. Umeziți emplastrul cu apă, desprindeți o margine a emplastrului și trageți ușor de pe piele. 6. Pentru a îndepărta orice urmă de medicament rămasă pe piele, spălați zona afectată cu apă frecând ușor cu degetele printr-o mișcare circulară. Dacă este necesar, emplastrul medicamentos poate fi fixat folosind un bandaj de plasă. Aplicaţi emplastrul medicamentos numai pe pielea intactă, sănătoasă. A nu se utiliza sub un bandaj strâns prin care nu pătrunde aerul (bandaj ocluziv). A nu se utiliza în contact cu apa (la baie sau duş). Nu tăiaţi emplastrul medicamentos. Durata tratamentului: Nu utilizați Voltaren 140 mg emplastru medicamentos mai mult de 7 zile. Dacă acest medicament este necesar mai mult de 7 zile pentru ameliorarea durerii sau dacă simptomele se agravează, adresaţi-vă pentru recomandări medicului dumneavoastră. Dacă aveţi orice întrebări suplimentare cu privire la acestmedicament, adresaţi-vă medicului dumneavoastră sau farmacistului. Compozitie: Substanţa activă este diclofenacul sodic. Fiecare emplastru medicamentos conţine diclofenac sub forma a 140mg diclofenac sodic. Alte componente sunt: Strat de bază: Material din poliester nețesut Strat adeziv: Dispersie de poliacrilat, Tributil citrat, Butilhidroxianisol Strat protector: Hârtie siliconată Prezentare: 5 emplastre medicamentoase Atentie! Citiţi cu atenţie şi în întregime prospectul înainte de a începe să utilizaţi acest medicament deoarece conţine informaţii importante pentru dumneavoastră. Prospect: https://www.anm.ro/_/_RCP/RCP_15308_23.02.24.pdf